pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปทรงสักการะพระบรมสารีริกธาตุและพระอรหันตธาตุของพระสารีบุตรและพระโมคคัลลานะ
วันอังคารที่ 27 กุมภาพันธ์ 2567
27/02/2567
รัฐมนตรีฯ พิมพ์ภัทรา เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปทรงสักการะพระบรมสารีริกธาตุและพระอรหันตธาตุของพระสารีบุตรและพระโมคคัลลานะ
รัฐมนตรีฯ พิมพ์ภัทรา เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปทรงสักการะพระบรมสารีริกธาตุและพระอรหันตธาตุของพระสารีบุตรและพระโมคคัลลานะ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
วันที่  26 กุมภาพันธ์ 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปทรงสักการะพระบรมสารีริกธาตุและพระอรหันตธาตุของพระสารีบุตรและพระโมคคัลลานะ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยมีนายเศรษฐา ทวีสิน นายกรัฐมนตรี ในฐานะประธานคณะกรรมการอํานวยการจัดงานพิธีอัญเชิญพระบรมสารีริกธาตุ และพระอรหันตธาตุฯ และคณะกรรมการจัดงานฯ ร่วมเฝ้ารับเสด็จ ณ มณฑลพิธีท้องสนามหลวง
พระบาทสมเด็จพระเจ้าอยู่หัว ทรงวางพุ่มดอกไม้ ทรงวางพวงมาลัยสักการะพระบรมสารีริกธาตุ และพระอรหันตธาตุ ฯ ทรงจุดธูปเทียนเครื่องทองน้อยสักการะพระบรมสารีริกธาตุ และพระอรหันตธาตุ ฯ ทรงกราบ สมเด็จพระนางเจ้า ฯ พระบรมราชินี ทรงวางพุ่มดอกไม้ ทรงวางพวงมาลัยสักการะพระบรมสารีริกธาตุ และพระอรหันตธาตุ ฯ ทรงจุดธูปเทียนเครื่องทองน้อยสักการะพระบรมสารีริกธาตุ และพระอรหันตธาตุ ฯ ทรงกราบ เสด็จเข้าพลับพลาพิธี ทรงจุดธูปเทียนเครื่องนมัสการบูชาพระรัตนตรัย ทรงกราบประทับพระราชอาสน์ ทรงศีล เมื่อประธานสงฆ์ถวายศีล จบ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เข้าเฝ้า ฯ ทูลเกล้า ฯ ถวายสูจิบัตร แด่พระบาทสมเด็จพระเจ้าอยู่หัว นางยุพา ทวีวัฒนะกิจบวร ปลัดกระทรวงวัฒนธรรม เข้าเฝ้า ฯ ทูลเกล้า ฯ ถวายสูจิบัตร แด่สมเด็จพระนางเจ้า ฯ พระบรมราชินี
นายเศรษฐา ทวีสิน นายกรัฐมนตรี ประธานคณะกรรมการอํานวยการจัดงานพิธีอัญเชิญพระบรมสารีริกธาตุ และพระอรหันตธาตุ ฯ กราบบังคมทูลรายงานวัตถุประสงค์ของการจัดงาน ฯ เจ้าพนักงานพระราชพิธี เข้าเฝ้า ฯ ทูลเกล้า ฯ ถวายเทียนชนวน ทรงจุดไฟจากโคมไฟฟ้า แล้วพระราชทานให้เจ้าพนักงานพระราชพิธีเชิญไปตั้งที่มณฑปประดิษฐานพระบรมสารีริกธาตุ และพระอรหันตธาตุ ฯ และพระราชทานไปตั้งที่มณฑป ณ หอคําหลวง อุทยานราชพฤกษ์ จังหวัดเชียงใหม่ ณ วัดมหาวนาราม จังหวัดอุบลราชธานี และ ณ วัดมหาธาตุวชิรมงคล จังหวัดกระบี่ เพื่อถวายเป็นพุทธบูชา ในโอกาสต่อไป ตามลําดับ เสด็จ ฯ ไปทรงประเคนจตุปัจจัยไทยธรรรมถวายพระสงฆ์ ประทับพระราชอาสน์ ทรงหลั่งทักษิโณทก พระสงฆ์ถวายอนุโมทนา ถวายอดิเรก เสด็จ ฯ ไปทรงกราบที่หน้าเครื่องนมัสการ ทรงลาพระสงฆ์ เสด็จออกจากพลับพลาพิธี ไปประทับรถยนต์พระที่นั่ง เสด็จพระราชดําเนินกลับพระที่นั่งอัมพรสถาน พระราชวังดุสิต
รัฐบาลไทย-ข่าวทำเนียบรัฐบาล-รัฐบาลพร้อมส่งเสริมการใช้ลายพระราชทาน ลายวชิรภักดิ์ ลายขอเจ้าฟ้าสิริวัณณวรีฯ 2567 ลายหัวใจ และลายดอกรักราษฎร์ภักดี เนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว
วันอังคารที่ 27 กุมภาพันธ์ 2567
27/02/2567
รัฐบาลพร้อมส่งเสริมการใช้ลายพระราชทาน ลายวชิรภักดิ์ ลายขอเจ้าฟ้าสิริวัณณวรีฯ 2567 ลายหัวใจ และลายดอกรักราษฎร์ภักดี เนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว
รัฐบาลพร้อมส่งเสริมการใช้ลายพระราชทาน ลายวชิรภักดิ์ ลายขอเจ้าฟ้าสิริวัณณวรีฯ 2567 ลายหัวใจ และลายดอกรักราษฎร์ภักดี เนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว ทรงเจริญพระชนมพรรษา 6 รอบ 72 พรรษา
วันนี้ (27 กุมภาพันธ์ 2567) เวลา 10.20 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า เนื่องในโอกาสมหามงคลเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงเจริญพระชนมพรรษา 6 รอบ 72 พรรษา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงออกแบบลายพระราชทานเนื่องในปีมหามงคลนี้ โดยมีลายพระราชทานหลักจํานวน 4 ลาย ได้แก่ ลายวชิรภักดิ์ ลายขอเจ้าฟ้าสิริวัณณวรีฯ 2567 ลายหัวใจ และลายดอกรักราษฎร์ภักดี พระราชทานแก่ศิลปินช่างทอผ้าและหัตถกรรมไทย ทั้งนี้ รัฐบาลจะร่วมส่งเสริม สนับสนุนในการใช้ลายพระราชทาน โดยจะนําลายพระราชทานมาตัดเสื้อผ้าให้สวยงาม
นอกจากนั้น นายกรัฐมนตรีสั่งการให้รัฐมนตรีว่าการกระทรวงยุติธรรมเร่งรัดพิจารณารายการมรดกภูมิปัญญาทางวัฒนธรรม โดยเร่งรัดในการทําเรื่อง ชุดไทยพระราชนิยม เพื่อเสนอขึ้นทะเบียนต่อองค์การเพื่อการศึกษา วิทยาศาสตร์ และวัฒนธรรมแห่งสหประชาชาติ หรือ ยูเนสโก
รัฐบาลไทย-ข่าวทำเนียบรัฐบาล-​นายกฯ เยี่ยมชมกิจกรรมประชาสัมพันธ์ สร้างการรับรู้ศักยภาพอุตสาหกรรมฮาลาลของไทย ส่งเสริมให้ไทยเป็นศูนย์กลางอุตสาหกรรมฮาลาลในภูมิภาค หนุนส่งออกสู่ตลาดสากล
วันอังคารที่ 27 กุมภาพันธ์ 2567
27/02/2567
​นายกฯ เยี่ยมชมกิจกรรมประชาสัมพันธ์ สร้างการรับรู้ศักยภาพอุตสาหกรรมฮาลาลของไทย ส่งเสริมให้ไทยเป็นศูนย์กลางอุตสาหกรรมฮาลาลในภูมิภาค หนุนส่งออกสู่ตลาดสากล
​นายกฯ เยี่ยมชมกิจกรรมประชาสัมพันธ์ สร้างการรับรู้ศักยภาพอุตสาหกรรมฮาลาลของไทย ส่งเสริมให้ไทยเป็นศูนย์กลางอุตสาหกรรมฮาลาลในภูมิภาค หนุนส่งออกสู่ตลาดสากล
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (27 กุมภาพันธ์ 2567) เวลา 08.40 น. ณ บริเวณตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เยี่ยมชมกิจกรรมประชาสัมพันธ์สร้างการรับรู้ศักยภาพอุตสาหกรรมฮาลาลของไทย ซึ่งกระทรวงอุตสาหกรรมนํามาจัดแสดงเพื่อกระตุ้นการรับรู้ความสําคัญของอุตสาหกรรมฮาลาลไทย พร้อมนําเสนอสินค้าตัวอย่างความร่วมมือในเครือข่ายฮาลาลหวังส่งเสริมและขยายตลาดฮาลาลให้ไทยเป็นศูนย์กลางอุตสาหกรรมฮาลาลในภูมิภาค โดยมีนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นางอรรชกา สีบุญเรือง ประธานกรรมการสถาบันอาหาร นางศุภวรรณ ตีระรัตน์ ผู้อํานวยการสถาบันอาหาร พร้อมทั้งผู้บริหารกระทรวงอุตสาหกรรมเข้าร่วม
โอกาสนี้ นายกรัฐมนตรีเยี่ยมชมผลิตภัณฑ์สินค้าตัวอย่าง เช่น อาหาร เครื่องนุ่งห่ม เสื้อผ้ามุสลิม พร้อมชื่นชมการออกแบบลายผ้ามีความสวยงาม รวมทั้งแนะนําให้จัดจําหน่ายผลิตภัณฑ์บนโลกออนไลน์ เพื่อเป็นทางเลือกให้กับผู้ซื้อและผู้ขาย อีกทั้งยังเป็นการขยายธุรกิจไปยังตลาดใหม่ในต่างประเทศ เพิ่มมูลค่าผลิตภัณฑ์ สร้างรายได้ และเผยแพร่ศิลปวัฒนธรรมด้วย นอกจากนั้น นายกรัฐมนตรียังได้รับชมการสาธิตการประกอบอาหารไทยฮาลาล โดยใช้วัตถุดิบท้องถิ่น 5 จังหวัดชายแดนภาคใต้ นําเสนอโดย เชฟชุมพล แจ้งไพร ประธานอนุกรรมการขับเคลื่อนอุตสาหกรรมด้านอาหาร ภายใต้คณะกรรมการพัฒนาซอฟต์พาวเวอร์แห่งชาติ
สําหรับประเทศไทยมีมูลค่าส่งออกสินค้าอาหารฮาลาลในปี 2566 (ม.ค. - พ.ย.) จํานวน 216,698 ล้านบาท เติบโตเฉลี่ยร้อยละ 2.6 เมื่อเทียบกับช่วงเดียวกันของปีก่อน โดยส่วนใหญ่เป็นกลุ่มอาหารฮาลาลโดยธรรมชาติ เช่น ข้าว ธัญพืช น้ําตาลทราย และมีผู้ผลิตอาหารฮาลาลกว่า 15,043 ราย มีร้านอาหารฮาลาลมากกว่า 3,500 ร้าน ซึ่งมีโอกาสเพิ่มสัดส่วนการส่งออกอาหารฮาลาลไปยังตลาดที่มีกําลังซื้อสูงได้อีกมาก
รัฐบาลไทย-ข่าวทำเนียบรัฐบาล-ผู้ตรวจราชการฯ ศุภกิจ พร้อมทีม MIND ลพบุรี ตรวจเยี่ยมสถานประกอบการดีมี MIND ในจังหวัดลพบุรี
วันอังคารที่ 27 กุมภาพันธ์ 2567
27/02/2567
ผู้ตรวจราชการฯ ศุภกิจ พร้อมทีม MIND ลพบุรี ตรวจเยี่ยมสถานประกอบการดีมี MIND ในจังหวัดลพบุรี
ผู้ตรวจราชการฯ ศุภกิจ พร้อมทีม MIND ลพบุรี ตรวจเยี่ยมสถานประกอบการดีมี MIND ในจังหวัดลพบุรี
วันที่ 21 กุมภาพันธ์ 2567 เวลา 15.00 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนางสาวสมใจ มีสมบูรณ์อุตสาหกรรมจังหวัดลพบุรี และเจ้าหน้าที่เยี่ยมชมศูนย์เรียนรู้กสิกรรมไร้สารพิษละโว้ธานี อําเภอท่าวุ้ง จังหวัดลพบุรี โดยมีอาจารย์เชาว์วัช หนูทอง ให้การต้อนรับ โดยศูนย์เป็นแหล่งเรียนรู้เกษตรอินทรีย์ครบวงจร และได้ผลิตผักอินทรีย์ ข้าวกล้องอินทรีย์และผลิตภัณฑ์แปรรูปที่ปลอดภัย จนได้รับการรับรองมาตรฐาน Organic Thailand และเป็นแหล่งท่องเที่ยวเชิงเกษตรอันดับต้น ๆ ของประเทศ ซึ่งทางศูนย์ฯ ได้เป็นลูกค้ากองทุนพัฒนาเอสเอ็มอี ตามแนวประชารัฐ ในการซื้อเครื่อง freeze dry เพื่อใช้ในการแปรรูปวัตถุดิบทางการเกษตร เช่น ข้าวโพด ขนุน ลําไย เป็นต้น ให้มีอายุนานขึ้น และเพิ่มมูลค่าให้แก่สินค้าเกษตร เพิ่มรายได้แก่เกษตรกรพื้นที่
วันที่ 22 กุมภาพันธ์ 2567 เวลา 09.30 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนางสาวสมใจ มีสมบูรณ์อุตสาหกรรมจังหวัดลพบุรี และเจ้าหน้าที่ฯ เข้าตรวจเยี่ยม บริษัท เฌอร่า จํากัด (มหาชน) ลพบุรี (โรงงาน เฌอร่า ลพบุรี) ตั้งอยู่ 59 หมู่ 12 ถนนสายสระบุรี-หล่มสัก กม.16 ตําบลช่องสาริกา อําเภอพัฒนานิคม จังหวัดลพบุรี เป็นผู้ผลิตวัสดุซีเมนต์คอมโพสิทส์เสริมแรงด้วยเส้นใย (ไม้เทียม) โดยมีนโยบาย “นวัตกรรมบูรณาการเพื่อสิ่งแวดล้อม” เพื่อร่วมอนุรักษ์และรักษาสิ่งแวดล้อมของโลกให้ยั่งยืน โดยพัฒนาและผลิตไม้เฌอร่า ซึ่งเป็นผลิตภัณฑ์ทดแทนไม้ 100% เป็นรายแรกของประเทศ โดยปราศจากส่วนผสมของสารใยหิน (Non-Asbestos) ซึ่งทําให้ไม่ก่อให้เกิดผลเสียต่อสุขภาพของผู้ใช้ และได้พัฒนาระบบ Green Logistic ขึ้นมาใช้กับระบบการจัดเก็บและบริหารสินค้าคงคลัง รวมถึงระบบโลจิสติกส์เพื่อลดการใช้ไม้ในกระบวนการจัดเก็บและขนส่งสินค้า โดยนําวัสดุไฟเบอร์ซีเมนต์จากกระบวนการผลิตมาใช้ทดแทน ซึ่งคาดว่าจะลดการตัดไม้ทําลายป่าได้ปริมาณปีละกว่า 30,000 ตัน ทั้งนี้ บริษัทฯ ยังได้ฉลากคาร์บอน Carbon label จากองค์การบริหารจัดการก๊าซเรือนกระจก ประเทศไทยรายแรกในประเทศไทยที่ผ่านเกณฑ์ลดการปล่อยก๊าซเรือนกระจก จากองค์การบริหารจัดการก๊าซเรือนกระจกและสถาบันสิ่งแวดล้อมไทย ด้วยกระบวนการผลิตที่อนุรักษ์สิ่งแวดล้อม (Green Technology) โดยใช้หลัก 5R Reduce Reuse Recycle Repair Refuse - การใช้เชื้อเพลิงที่ไม่ส่งผลให้เกิดก๊าซเรือนกระจก - การใช้พลังงานหมุนเวียนในกระบวนการผลิตโดยการนําพลังไอน้ํากลับมาใช้ใหม่เพื่อประหยัดพลังงาน - การใช้วัตถุดิบที่ลดการทําลายทรัพยากรธรรมชาติ ตั้งแต่ การใช้วัสดุรีไซเคิล และ/หรือ ผลพลอยได้ จากอุตสาหกรรมอื่นเป็นวัตถุดิบในการผลิตผลิตภัณฑ์ หรือการใช้เยื่อไฟเบอร์จากไม้ปลูกโตเร็ว เพื่ออุตสาหกรรมโดยเฉพาะ
รัฐบาลไทย-ข่าวทำเนียบรัฐบาล-รัฐบาลจัดตั้งคณะกรรมการอุตสาหกรรมฮาลาลแห่งชาติ และศูนย์อุตสาหกรรมฮาลาลไทย ส่งเสริมอาหารฮาลให้เป็นที่ยอมรับในต่างประเทศ เพื่อสร้างความเป็นอยู่ที่ดีให้กับประชาชน
วันอังคารที่ 27 กุมภาพันธ์ 2567
27/02/2567
รัฐบาลจัดตั้งคณะกรรมการอุตสาหกรรมฮาลาลแห่งชาติ และศูนย์อุตสาหกรรมฮาลาลไทย ส่งเสริมอาหารฮาลให้เป็นที่ยอมรับในต่างประเทศ เพื่อสร้างความเป็นอยู่ที่ดีให้กับประชาชน
รัฐบาลจัดตั้งคณะกรรมการอุตสาหกรรมฮาลาลแห่งชาติ และศูนย์อุตสาหกรรมฮาลาลไทย ส่งเสริมอาหารฮาลให้เป็นที่ยอมรับในต่างประเทศ เพื่อสร้างความเป็นอยู่ที่ดีให้กับประชาชน
วันนี้ (27 กุมภาพันธ์ 2567) เวลา 10.20 น. ณ ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงการจัดตั้งคณะกรรมการอุตสาหกรรมฮาลาลแห่งชาติและศูนย์อุตสาหกรรมฮาลาลไทยว่า เพื่อเป็นการส่งเสริมผลิตภัณฑ์อาหารและผลิตภัณฑ์ของไทยเพื่อเป็นที่ยอมรับในต่างประเทศ โดยจะเป็นการส่งเสริมการท่องเที่ยวของไทยอีกด้วย
นายกรัฐมนตรีกล่าวต่อว่า วันนี้จะเดินทางไป 3 จังหวัดชายแดนใต้จะมีการพูดคุยเรื่องนี้ด้วย ซึ่งนายกรัฐมนตรีได้มีการหารือกับทางท่านกษัตริย์ดูไบ กษัตริย์บรูไน และนายกรัฐมนตรีของมาเลเซียเกี่ยวกับเรื่องฮาลาล และการพัฒนาศูนย์อาหารฮาลาลร่วมกัน สิ่งเหล่านี้ถือว่าเป็นโอกาสอันดีที่เราจะพูดคุยกันในเรื่องนี้ ซึ่งการจัดตั้งคณะกรรมการฯ และตั้งศูนย์ผลิตสินค้าฮาลาลแล้วจะทําให้ความเป็นอยู่ของประชาชนทั่วประเทศดีขึ้น
รัฐบาลไทย-ข่าวทำเนียบรัฐบาล-ผลักดัน “ไผ่” เป็นพืชเศรษฐกิจใหม่ ตั้งเป้า 10,000 ไร่ ใน 10 ตำบล เพิ่มรายได้ให้เกษตรกรตำบลละอย่างน้อย 80 ลบ.
วันอังคารที่ 27 กุมภาพันธ์ 2567
ผลักดัน “ไผ่” เป็นพืชเศรษฐกิจใหม่ ตั้งเป้า 10,000 ไร่ ใน 10 ตําบล เพิ่มรายได้ให้เกษตรกรตําบลละอย่างน้อย 80 ลบ.
.....
ผลักดัน “ไผ่” เป็นพืชเศรษฐกิจใหม่ ตั้งเป้า 10,000 ไร่ ใน 10 ตําบล เพิ่มรายได้ให้เกษตรกรตําบลละอย่างน้อย 80 ลบ.
.
รัฐบาลโดยผู้แทนการค้าไทย (นางนฤมล ภิญโญสินวัฒน์) เผยความคืบหน้าแผนการดําเนินงานขับเคลื่อน “ไผ่” เป็นพืชเศรษฐกิจใหม่ พบว่า
.
จะดําเนินการภายใต้กรอบแนวคิด “ไม่ใช้งบประมาณรัฐบาล” แต่เป็นรูปแบบความร่วมมือระหว่าง รัฐบาล เอกชน และประชาชน (PPPP model) โดย รัฐบาลสนับสนุนด้านนโยบายส่งเสริมการปลูกไผ่ ให้เป็นพืชเศรษฐกิจกลุ่มไม้ยืนต้น และภาคเอกชนเป็นผู้ลงทุนกิจการแปรรูปไผ่ ทําให้เกิดการพัฒนาอุตสาหกรรม bio-refinery ในระดับชุมชน
.
โดยโครงการระยะเริ่มแรกตั้งเป้าหมายไว้ที่ 10,000 ไร่ ใน 10 ตําบล ซึ่งจะสามารถเพิ่มรายได้ให้เกษตรกรตําบลละอย่างน้อย 80 ล้านบาท จากนั้นจะขยายผลไปทั่วประเทศ
.
นอกจากผลิตภัณฑ์จากไผ่ในอุตสาหกรรม bio-refinery ก็ยังได้ carbon credits อีกเป็นจํานวนมาก ที่จะไปช่วยชดเชย carbon footprints ซึ่งจะทําให้ไทยสามารถบรรลุเป้าหมาย carbon neutral และ net-zero emissions ภายในปี 2050 และ 2065 ตามลําดับ
.
รัฐบาลขอเชิญชวนภาคเอกชนที่มีศักยภาพเข้ามาร่วมลงทุน ซึ่งภาครัฐจะสนับสนุนให้มีการเตรียมแหล่งเงินทุนผ่านผลิตภัณฑ์ใหม่ คือ Green Investment Trust
.
ทั้งนี้ สํานักงาน กลต ได้เผยแพร่เอกสารรับฟังความคิดเห็นในเรื่องดังกล่าวไว้ผ่านเว็บไซต์https://www.sec.or.th/TH/Pages/PB_Detail.aspx?SECID=975ซึ่งผู้ที่เกี่ยวข้องและผู้สนใจสามารถแสดงความคิดเห็นได้ที่เว็บไซต์ หรือทาง e-mail : fundraisingpolicy@sec.or.th จนถึงวันที่ 18 มี.ค. 67
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.รับทราบการปรับวันพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2567 ตามที่สำนักงบประมาณรายงานว่าการพิจารณาร่างพระราชบัญญัติงบฯ ปี พ.ศ. 2567
วันอังคารที่ 27 กุมภาพันธ์ 2567
27/02/2567
ครม.รับทราบการปรับวันพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 ตามที่สํานักงบประมาณรายงานว่าการพิจารณาร่างพระราชบัญญัติงบฯ ปี พ.ศ. 2567
ครม.รับทราบการปรับวันพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 ตามที่สํานักงบประมาณรายงานว่าการพิจารณาร่างพระราชบัญญัติงบฯ ปี พ.ศ. 2567 สามารถดําเนินการได้เร็วกว่าที่กําหนดไว้ตามปฏิทินงบประมาณรายจ่ายประจําปีงบประมาณ พ.ศ. 2567
วันที่ 27 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (27 กุมภาพันธ์ 2567) มีมติรับทราบการปรับวันพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 ตามที่สํานักงบประมาณรายงานว่าการพิจารณาร่างพระราชบัญญัติงบฯ ปี พ.ศ. 2567 สามารถดําเนินการได้เร็วกว่าที่กําหนดไว้ตามปฏิทินงบประมาณรายจ่ายประจําปีงบประมาณ พ.ศ. 2567 คณะกรรมาธิการวิสามัญพิจารณาร่างพระราชบัญญัติงบฯ ปี พ.ศ. 2567 จึงมีมติเมื่อวันที่ 14 กุมภาพันธ์ 2567 ให้ปรับกําหนดวันพิจารณาร่างพระราชบัญญัติงบฯ ปี พ.ศ. 2567 ดังนี้
1.สภาผู้แทนราษฎรพิจารณาร่างพระราชบัญญัติงบฯ ปี พ.ศ. 2567 วาระที่ 2-3 เดิมกําหนดวันที่ 3-4 เมษายน 2567 เป็นวันที่ 20-21 มีนาคม 2567
2.วุฒิสภาพิจารณาร่างพระราชบัญญัติงบฯ ปี พ.ศ. 2567เดิมกําหนดวันที่ 9-10 เมษายน 2567 เป็นวันที่ 25-26 มีนาคม 2567
3.สํานักเลขาธิการคณะรัฐมนตรี นําร่างพระราชบัญญัติงบฯ พ.ศ. 2567 ขึ้นทูลเกล้าฯ ถวายเพื่อประกาศบังคับใช้เป็นกฎหมายต่อไป เดิมกําหนดวันที่ 17 เมษายน 2567 เป็นวันที่ 3 เมษายน 2567
รัฐบาลไทย-ข่าวทำเนียบรัฐบาล-นายกฯ ยืนยันการแก้ปัญหาพื้นที่ทับซ้อนเขาใหญ่ ทุกหน่วยงานปฏิบัติหน้าที่อย่างเต็มที่ ขณะที่รัฐบาลเตรียมจัดทำผังเมืองใหม่ให้สอดคล้องกับการขยายตัวของเมือง พร้อมยกระดับเมืองรอง
วันอังคารที่ 27 กุมภาพันธ์ 2567
27/02/2567
นายกฯ ยืนยันการแก้ปัญหาพื้นที่ทับซ้อนเขาใหญ่ ทุกหน่วยงานปฏิบัติหน้าที่อย่างเต็มที่ ขณะที่รัฐบาลเตรียมจัดทําผังเมืองใหม่ให้สอดคล้องกับการขยายตัวของเมือง พร้อมยกระดับเมืองรอง
นายกฯ ยืนยันการแก้ปัญหาพื้นที่ทับซ้อนเขาใหญ่ ทุกหน่วยงานปฏิบัติหน้าที่อย่างเต็มที่ ขณะที่รัฐบาลเตรียมจัดทําผังเมืองใหม่ให้สอดคล้องกับการขยายตัวของเมือง พร้อมยกระดับเมืองรอง รองรับการลงทุนภายในและต่างประเทศ
วันนี้ (27 กุมภาพันธ์ 2567) เวลา 10.20 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า จากการพูดคุยกับกระทรวงทรัพยากรธรรมชาติและสิ่งแวดล้อม กรมแผนที่ทหาร กระทรวงเกษตรและสหกรณ์ เกี่ยวกับการแก้ไขปัญหาพื้นที่ทับซ้อนบริเวณอุทยานแห่งชาติเขาใหญ่ กรมแผนที่ทหารสามารถสํารวจได้เร็วกว่าที่คาดการณ์ไว้จากเดิมคาดว่าที่จะเสร็จสิ้นภายใน 3 สัปดาห์ แต่สามารถเสร็จสิ้นได้ภายใน 1 สัปดาห์ โดยมีข้อสรุป คือ 1. กระทรวงเกษตรและสหกรณ์ยึดหลักการและประกาศจะไม่มีการนําที่ดินตามแนวเขตกันชนหรือพื้นที่คาบเกี่ยวมาใช้แบ่งที่ดินเพื่อจัดเป็นพื้นที่ สปก. อีกทั้งให้กระทรวงทรัพยากรธรรมชาติและสิ่งแวดล้อมส่งเสริมให้มีการปลูกป่าในพื้นพื้นที่ดังกล่าวและขอให้ประชาชนมีส่วนร่วมในการปลูกป่าด้วย 2. กระทรวงเกษตรและสหกรณ์โดยเลขาธิการ สปก. ร่วมกับกรมอุทยานแห่งชาติ สัตว์ป่า และพันธุ์พืช และหน่วยงานอื่น ๆ ที่เกี่ยวข้องของรัฐทุกประเภทจัดทําบันทึกข้อตกลงร่วมกัน เพื่อเข้าสํารวจและหาข้อยุติในพื้นที่ที่ยังมีข้อพิพาทระหว่างหน่วยงานให้แล้วเสร็จโดยเร็ว ส่วนรายละเอียดรัฐมนตรีว่าการกระทรวงเกษตรและสหกรณ์จะมีการแถลงรายละเอียดในช่วงบ่ายวันนี้ 3. สั่งการให้กระทรวงอุตสาหกรรม กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงเกษตรและสหกรณ์ เร่งแก้ไขและบูรณาการหาแนวทางในการจัดทําผังเมืองใหม่ให้มีความสอดคล้องกับการขยายตัวของเมืองที่เปลี่ยนไป รวมถึงทั้งการยกระดับเมืองรองเพื่อเตรียมพร้อมสําหรับการลงทุนจากภายในและต่างประเทศ เพราะรัฐบาลมีนโยบายในการส่งเสริมการลงทุนและขจัดอุปสรรคต่อการประกอบธุรกิจ หรือ Ease of doing business ทั้งนี้ผังเมืองเก่านั้นมีพื้นที่หลายสี ทั้งสีเขียว สีเหลือง และสีม่วงซึ่งเป็นเขตอุตสาหกรรม โดยมีการจัดทํามานานแล้วและอาจไม่เหมาะกับบริบทของโลกในปัจจุบัน เช่น จังหวัดพังงา ที่จะมีการสร้างสนามบินอันดามัน หรือภูเก็ต international ซึ่งผังเมืองยังเป็นผังเมืองเก่าอยู่ และมีหลายเขตที่ไม่สามารถย้ายโรงงานต่าง ๆ มาอยู่ในพื้นที่ดังกล่าวได้ (สีม่วง) ซึ่งลักษณะเช่นนี้มีอีกหลายจังหวัด และทําให้พื้นที่ที่ทําอุตสาหกรรมได้ หรือสีม่วง ในอีสเทิร์นซีบอร์ด เขตพัฒนาพิเศษภาคตะวันออก (EEC) มีน้อยลง ทําให้เป็นขีดจํากัดในการเข้ามาลงทุนของนักลงต่างประเทศ โดยเราจะมีการพูดคุย หาข้อสรุปให้ได้โดยเร็ว เพื่อให้รองรับการลงทุนจากต่างประเทศในอนาคต
รัฐบาลไทย-ข่าวทำเนียบรัฐบาล-ครม. เห็นชอบโครงการผลิตบุคลากรแพทย์ 9 วิชาชีพ ตั้งเป้า 10 ปี เพิ่ม 6.2 หมื่นคน
วันอังคารที่ 27 กุมภาพันธ์ 2567
ครม. เห็นชอบโครงการผลิตบุคลากรแพทย์ 9 วิชาชีพ ตั้งเป้า 10 ปี เพิ่ม 6.2 หมื่นคน
......
ครม. เห็นชอบโครงการผลิตบุคลากรแพทย์ 9 วิชาชีพ ตั้งเป้า 10 ปี เพิ่ม 6.2 หมื่นคน
.
ที่ประชุม ครม. (20 ก.พ. 67) เห็นชอบในหลักการโครงการผลิตแพทย์และทีมนวัตกรรมสุขภาพเพื่อเวชศาสตร์ครอบครัวตอบสนองต่อระบบสุขภาพปฐมภูมิทั่วไทย พร้อมอนุมัติรายการผูกพันข้ามปีงบประมาณที่มีวงเงินตั้งแต่ 1,000 ล้านบาทขึ้นไป สําหรับโครงการผลิตแพทย์ฯ ในช่วงปี 2568-2577 จํานวน 37,234.48 ล้านบาท
.
โครงการดังกล่าวมุ่งเน้นการพัฒนาระบบบริการปฐมภูมิ (Primary care service) ผลิตบุคลากรทางการแพทย์ การพยาบาล และการสาธารณสุข เพื่อดูแลสุขภาพของประชาชนในท้องถิ่นที่จะช่วยให้ประชาชนสามารถเข้าถึงบริการสุขภาพได้อย่างทั่วถึง ประกอบด้วยแพทย์เวชศาสตร์ครอบครัว และสหวิชาชีพ รวม 9 สาขาวิชาชีพ ได้แก่ แพทย์เวชศาสตร์ พยาบาล นักวิชาการสาธารณ์สุข ผู้ช่วยพยาบาล ผู้ช่วยสาธารณสุข ทันตแพทย์ เภสัชกร นักฉุกเฉินการแพทย์ และแพทย์แผนไทย ซึ่งเมื่อครบระยะเวลาโครงการ จะสามารถผลิตบุคลากรทางการแพทย์ได้ 62,000 คน
.
อ่านเพิ่มเติม คลิกhttps://www.thaigov.go.th/news/contents/details/79193
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ตรวจฯ ศุภกิจ พร้อมทีม MIND สระบุรี ตรวจเยี่ยมสถานประกอบการดีมี MIND ในจังหวัดสระบุรี และหารือภาคเอกชนขับเคลื่อนนโยบาย  MIND 4 มิติ
วันอังคารที่ 27 กุมภาพันธ์ 2567
27/02/2567
ผู้ตรวจฯ ศุภกิจ พร้อมทีม MIND สระบุรี ตรวจเยี่ยมสถานประกอบการดีมี MIND ในจังหวัดสระบุรี และหารือภาคเอกชนขับเคลื่อนนโยบาย  MIND 4 มิติ
ผู้ตรวจฯ ศุภกิจ พร้อมทีม MIND สระบุรี ตรวจเยี่ยมสถานประกอบการดีมี MIND ในจังหวัดสระบุรี และหารือภาคเอกชนขับเคลื่อนนโยบาย  MIND 4 มิติ
วันที่ 22 กุมภาพันธ์ 2567 เวลา 14.00 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนายนพดล ชีวะอิสระกุล อุตสาหกรรมจังหวัดสระบุรี และเจ้าหน้าที่ฯ ได้เข้าตรวจเยี่ยม บริษัท กุนธัต (ประเทศไทย) จํากัด
ตั้งอยู่ 47 ถนนพหลโยธิน ตําบลหนองแค อําเภอหนองแค จังหวัดสระบุรี ประกอบกิจการ ผลิตของประดับหน้าขนมเค้ก และขนมต่างๆ และผลิตภัณฑ์ประเภทของชําร่วยและของประดับ ซึ่งทางบริษัทฯ ได้นําหุ่นยนต์ (ระบบ Automation) ช่วยลดต้นทุนในการผลิต ทั้งต้นทุนแรงงานมนุษย์และต้นทุนทรัพยากรที่อาจเกิดความสิ้นเปลืองจากความไม่แม่นยําในการผลิตได้ เพิ่มกําลังการผลิตได้มากขึ้น
วันที่ 23 กุมภาพันธ์ 2567 เวลา 09.00 น. นายศุภกิจ บุญศิริ ผู้ตรวจราชการกระทรวงอุตสาหกรรม ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2567 ณ ห้องประชุมสํานักงานอุตสาหกรรมจังหวัดฯ โดยมี อุตสาหกรรมจังหวัดสระบุรี ผู้แทนสภาอุตสาหกรรม สภาหอการค้า ผู้จัดการ SMEs D Bank สาขาสระบุรี เครือข่ายอุตสาหกรรมรักษ์สิ่งแวดล้อม และเจ้าหน้าที่สํานักงานฯ เข้าร่วมและรายงานผลการดําเนินงานปัญหาอุปสรรค การตรวจกํากับโรงงาน/เหมืองแร่ และการพัฒนาส่งเสริมผู้ประกอบการ โดยมีการหารือประเด็นในการขับเคลื่อนภาคอุตสาหกรรมในพื้นที่ อาทิ การปรับปรุงแกไขผังเมืองรวมจังหวัดให้เอื้อต่อการลงทุน การสร้างความเชื่อมั่นให้ผู้ประกอบการในพื้นที่ อาทิ ความมั่นคงทางด้านแหล่งน้ํา ความเสถียรของไฟฟ้า ส่งเสริมศักยภาพความสามารถในการแข่งขัน เช่น การตลาด รวมถึงแหล่งเงินทุนดอกเบี้ยต่ํา ทั้งนี้ ผู้ตรวจศุภกิจฯ ได้เน้นย้ํานโยบาย MIND ใช้หัวและใจ พร้อมให้ข้อเสนอแนะการตรวจราชการ การตรวจกํากับดูแลโรงงานอุตสาหกรรม เน้นย้ําให้เร่งรัดการตรวจกํากับดูแล โรงงานอุตสาหกรรมที่มีน้ําเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฎหมาย พร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่ รวมถึงบูรณาการการทํางานร่วมกันกับภาคส่วนที่เกี่ยวข้อง การสื่อสารประชาสัมพันธ์ สร้างความเข้าใจสู่สาธารณชนอย่างแพร่หลาย โดยเฉพาะกับผู้มีส่วนได้ส่วนเสีย ซึ่งจะส่งผลดีต่อการทํางานร่วมกัน ตลอดจนรับทราบปัญหา อุปสรรค และข้อเสนอแนะต่อการปรับปรุง พัฒนางานตามภารกิจที่รับผิดชอบต่อดําเนินงานในพื้นที่ เพื่อให้ตอบสนองต่อนโยบายกระทรวงฯ เกิดผลสําเร็จเป็นรูปธรรม และยังได้ให้กําลังใจในการปฏิบัติงาน และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชนต่อไป
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบำเพ็ญพระราชกุศลวันมาฆบูชา เนื่องในวันมาฆบูชา พุทธศักราช 2567
วันจันทร์ที่ 26 กุมภาพันธ์ 2567
26/02/2567
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศลวันมาฆบูชา เนื่องในวันมาฆบูชา พุทธศักราช 2567
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศลวันมาฆบูชา เนื่องในวันมาฆบูชา พุทธศักราช 2567
วันที่ 24 กุมภาพันธ์ 2567 ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดําเนินในการพระราชพิธีทรงบําเพ็ญพระราชกุศล เนื่องในวันมาฆบูชา พุทธศักราช 2567 ณ พระอุโบสถวัดพระศรีรัตนศาสดาราม พระบรมมหาราชวัง
รัฐบาลไทย-ข่าวทำเนียบรัฐบาล-ปลัดฯ ณัฐพล หารือแนวทางการผลักดันให้วิทยาศาสตร์วิจัยและนวัตกรรมมาใช้ในการสนับสนุนการพัฒนาอุตสาหกรรมของประเทศ
วันจันทร์ที่ 26 กุมภาพันธ์ 2567
26/02/2567
ปลัดฯ ณัฐพล หารือแนวทางการผลักดันให้วิทยาศาสตร์วิจัยและนวัตกรรมมาใช้ในการสนับสนุนการพัฒนาอุตสาหกรรมของประเทศ
ปลัดฯ ณัฐพล หารือแนวทางการผลักดันให้วิทยาศาสตร์วิจัยและนวัตกรรมมาใช้ในการสนับสนุนการพัฒนาอุตสาหกรรมของประเทศ
วันที่ 22 กุมภาพันธ์ 2567 ดร.ณัฐพล รังสิตพล ปลัดกระทรวงอุตสาหกรรม ให้ รศ.ดร.ปทุมาวดี โพชนุกูล ผู้อํานวยการสํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) เข้าหารือแนวทางการผลักดันให้วิทยาศาสตร์ วิจัยและนวัตกรรมมาใช้ในการสนับสนุนการพัฒนาอุตสาหกรรมของประเทศ โดยมีนายวาที พีระวรานุพงศ์ รองอธิบดีกรมส่งเสริมอุตสาหกรรมและผู้บริหารระดับสูงของกระทรวงอุตสาหกรรม ร่วมหารือ ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
โดยสํานักงานคณะกรรมการส่งเสริมวิทยาศาสตร์ วิจัยและนวัตกรรม ได้แนะนําการดําเนินงานของ สกสว. ว่าระบบวิทยาศาสตร์ วิจัยและนวัตกรรม (ววน.) และแผนด้านต่าง ๆ นั้น ได้สนับสนุนทุนวิจัยเพื่อพัฒนาการปฏิบัติงานตามพันธกิจ โครงการ “แผนที่นําทางเทคโนโลยี การดักจับ การใช้ประโยชน์ และการกักเก็บคาร์บอน เพื่อนําทางประเทศไทยไปสู่ความเป็นกลางทางคาร์บอน” (Carbon Capture Utilization and Storage Technology Roadmap: CCUS TRM) โดยมีศูนย์นาโนเทคโนโลยีแห่งชาติ NSTDA เป็นหัวหน้าโครงการดําเนินงานร่วมกับหน่วยงานพันธมิตร 7 หน่วย ส่งผลทําให้เกิดการขับเคลื่อนสนับสนุนการเกิดอุตสาหกรรม CCUS และการรวมกลุ่มของนักวิจัย เอกชน หน่วยงานของรัฐ เพื่อบูรณาการการทํางานด้าน CCUS ให้เป็นรูปธรรม กําหนดโจทย์วิจัยตรงตามความต้องการของอุตสาหกรรมและประเทศ ตลอดจนแสวงหาทุนวิจัยจากต่างประเทศร่วมกัน
การขับเคลื่อนระเบียงเศรษฐกิจในด้านการพัฒนาห่วงโซ่การผลิตและบริการ ด้านการวิจัยและพัฒนาและการถ่ายทอดเทคโนโลยี การนําพระราชบัญญัติส่งเสริมการใช้ประโยชน์ผลงานวิจัยและนวัตกรรม (TRIUP Act) และการขับเคลื่อน นอกจากนี้ทาง สกสว. ยังได้มีแนวทางความร่วมมือระหว่าง ววน. กับ กระทรวงอุตสาหกรรม โดยมีการนําเสนอการจัดทําแผนการขับเคลื่อน มาตรฐาน และเครื่องมือสู่การใช้ประโยชน์
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะกรรมการขับเคลื่อนการดำเนินงานตามแผนแม่บทภายใต้ยุทธศาสตร์ชาติประเด็น การต่อต้านการทุจริตและประพฤติมิชอบ (พ.ศ. 2561 - 2580) กระทรวงเกษตรและสหกรณ์ คร
วันอังคารที่ 27 กุมภาพันธ์ 2567
รองปลัด กษ. เป็นประธานการประชุมคณะกรรมการขับเคลื่อนการดําเนินงานตามแผนแม่บทภายใต้ยุทธศาสตร์ชาติประเด็น การต่อต้านการทุจริตและประพฤติมิชอบ (พ.ศ. 2561 - 2580) กระทรวงเกษตรและสหกรณ์ คร
รองปลัด กษ. เป็นประธานการประชุมคณะกรรมการขับเคลื่อนการดําเนินงานตามแผนแม่บทภายใต้ยุทธศาสตร์ชาติประเด็น การต่อต้านการทุจริตและประพฤติมิชอบ (พ.ศ. 2561 - 2580) กระทรวงเกษตรและสหกรณ์ ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนการดําเนินงานตามแผนแม่บทภายใต้ยุทธศาสตร์ชาติประเด็น การต่อต้านการทุจริตและประพฤติมิชอบ (พ.ศ. 2561 - 2580) กระทรวงเกษตรและสหกรณ์ ครั้งที่ 1/2567 ณ ห้องประชุมกระทรวงเกษตรและสหกรณ์ 134 - 135 เพื่อรับทราบผลการดําเนินงานตามแผนปฏิบัติการด้านการป้องกันและปราบปรามการทุจริตและประพฤติมิชอบ กระทรวงเกษตรและสหกรณ์ ประจําปีงบประมาณ พ.ศ. 2566 ผลการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ของกระทรวงเกษตรและสหกรณ์ ประจําปีงบประมาณ พ.ศ. 2566 และแนวทางการประเมินความเสี่ยงการทุจริต ประจําปีงบประมาณ พ.ศ. 2567 พร้อมทั้งพิจารณา แผนปฏิบัติการด้านการป้องกันและปราบปรามการทุจริตและประพฤติมิชอบกระทรวงเกษตรและสหกรณ์ ปีงบประมาณ พ.ศ. 2567
รัฐบาลไทย-ข่าวทำเนียบรัฐบาล-นายกฯ เยี่ยมชมมัสยิดกลาง จ.ปัตตานี พบปะผู้นำศาสนา ย้ำรัฐบาลพร้อมสนับสนุนการท่องเที่ยวเมืองรอง
วันอังคารที่ 27 กุมภาพันธ์ 2567
27/02/2567
นายกฯ เยี่ยมชมมัสยิดกลาง จ.ปัตตานี พบปะผู้นําศาสนา ย้ํารัฐบาลพร้อมสนับสนุนการท่องเที่ยวเมืองรอง
นายกฯ เยี่ยมชมมัสยิดกลาง จ.ปัตตานี พบปะผู้นําศาสนา ย้ํารัฐบาลพร้อมสนับสนุนการท่องเที่ยวเมืองรอง
วันนี้ (27 กุมภาพันธ์ 2567) เวลา 19.30 น. ณ มัสยิดกลางจังหวัดปัตตานี อ.เมืองปัตตานี จ.ปัตตานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ เยี่ยมชมมัสยิดกลางจังหวัดปัตตานี
นายชัย วัชรงค์ โฆษกประจําสํานักนายกรัฐมนตรีเปิดเผยว่า นายกรัฐมนตรีได้หารือกับผู้นําศาสนาประจําจังหวัดปัตตานี โดยตัวแทนผู้นําศาสนา กล่าวแสดงความยินดีและขอบคุณที่นายกรัฐมนตรีเดินทางมาเยี่ยมเยียน พร้อมอ่านดุอาอ์ขอพรจากพระเจ้าให้นายกฯ มีสุขภาพแข็งแรงและมีความสุข
นายกฯ กล่าวว่าเป็นครั้งแรกที่ได้เข้ามาเยี่ยมชมมัสยิด รู้สึกประทับใจ ทั้งนี้ จากการรับฟังรายงานทราบว่า มัสยิดแห่งนี้สร้างเสร็จเมื่อปี 2506 ถือว่าเป็นมัสยิดที่มีความสวยงาม วันนี้ตนเองนํารัฐมนตรีมาหลายท่าน มาดูโอกาสของจังหวัดชายแดนภาคใต้ และดีใจที่ได้มาจังหวัดปัตตานีเป็นจังหวัดแรก ได้มาดูวัฒนธรรมประเพณี ได้เห็นศักยภาพของจังหวัดปัตตานี ยืนยันรัฐบาลให้การสนับสนุน เพื่อให้จังหวัดเมืองรองสามารถที่จะดึงดูดนักท่องเที่ยวเข้าในพื้นที่มากขึ้นเพื่อสร้างรายได้สู่จังหวัด โดยมอบให้ ศอ.บต. ไปดูเรื่องสาธารณูปโภคทั้งหมดของมัสยิดในพื้นที่ภาคใต้
รัฐบาลไทย-ข่าวทำเนียบรัฐบาล-รมช.ไชยา เปิดงาน "หัตถศิลป์ ถิ่นสารคาม" ชูผ้าไหมเป็น Soft Power อีสาน ส่งเสริมเกษตรกรสร้างรายได้จากหม่อนไหม
วันอาทิตย์ที่ 11 กุมภาพันธ์ 2567
รมช.ไชยา เปิดงาน "หัตถศิลป์ ถิ่นสารคาม" ชูผ้าไหมเป็น Soft Power อีสาน ส่งเสริมเกษตรกรสร้างรายได้จากหม่อนไหม
รมช.ไชยา เปิดงาน "หัตถศิลป์ ถิ่นสารคาม" ชูผ้าไหมเป็น Soft Power อีสาน ส่งเสริมเกษตรกรสร้างรายได้จากหม่อนไหม
เมื่อวันที่ 10 กุมภาพันธ์ 2567 นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานเปิดงานหัตถศิลป์ ถิ่นสารคาม ซอฟต์พาวเวอร์ดินแดนอีสาน สืบสาน "มหานครแห่งครั่ง" งานประเพณีบุญเบิกฟ้าและงานกาชาดจังหวัดมหาสารคาม ประจําปี 2567 ณ อาคารชั่วคราว ตลาดประชารัฐ หน้าที่ว่าการอําเภอเมืองมหาสารคาม จังหวัดมหาสารคาม โดยมี ผู้บริหารและเจ้าหน้าที่สังกัดกระทรวงเกษตรและสหกรณ์ นายวิบูรณ์ แววบัณฑิต ผู้ว่าราชการจังหวัดมหาสารคาม และนายภาคิน ติระพงศ์ไพบูลย์ นายกเทศมนตรีเมืองมหาสารคาม และหน่วยงานที่เกี่ยวข้อง ให้การต้อนรับในพื้นที่ สําหรับวัตถุประสงค์การจัดงาน เพื่อสืบสานพระราชปณิธานสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง ให้ร่วมกันอนุรักษ์ภูมิปัญญาท้องถิ่นของไทย รวมถึงเผยแพร่กระบวนการทอผ้าไหมให้เป็นที่รู้จักในระดับนานาประเทศต่อไป
รมช. ไชยา กล่าวว่า ขอแสดงความชื่นชมหน่วยงานที่เกี่ยวข้องที่ร่วมกันจัดงานหัตถศิลป์ ถิ่นสารคาม ซอฟต์พาวเวอร์ดินแดนอีสาน สืบสาน "มหานครแห่งครั่ง" งานประเพณีบุญเบิกฟ้าและงานกาชาดจังหวัดมหาสารคาม ประจําปี 2567 เพื่ออนุรักษ์และส่งเสริมภูมิปัญญาผ้าไหมให้เป็นที่รู้จักอย่างกว้างขวาง รวมถึงเสริมสร้างอาชีพเกษตรกรในพื้นที่ให้มีรายได้ สอดคล้องกับนโยบายของรัฐบาลที่ต้องการผลักดันผ้าไหมให้เป็น Soft Power ของประเทศ รวมถึงสนับสนุนให้กระบวนการผลิตผ้าไหมสามารถทําได้ตั้งแต่ต้นน้ํา กลางน้ํา และปลายน้ํา เพื่อยกระดับผลิตภัณฑ์หม่อนไหมผ่านการใช้เทคโนโลยีและนวัตกรรม ให้เป็นสินค้าเกษตรที่มีศักยภาพสามารถแข่งขันได้ในตลาดต่างประเทศ
สําหรับงานหัตถศิลป์ ถิ่นสารคาม ซอฟต์พาวเวอร์ดินแดนอีสาน จัดขึ้นระหว่างวันที่ 9-18 กุมภาพันธ์ 2567 มีร้านค้าสุดยอดผลิตภัณฑ์โอทอป 13 อําเภอทั้ง 31 ชุมชนเมือง และสุดยอดซอฟต์พาวเวอร์โอทอปแดนอีสาน รวมถึงร้านค้าผ้าไหมจากกลุ่มผู้ผลิตผู้ประกอบการมากกว่า 80 ร้านค้า พร้อมร่วมชมผลิตภัณฑ์ชุมชนของดีประจําถิ่นอีสาน และการจัดกิจกรรมแข่งขันการประกวดผ้าไหมลายสร้อยดอกหมาก ลายผ้าประจําอําเภอ มัดหมี่ลายสร้อยดอกหมาก และแข่งขันการทําอาหารจากดักแด้ รวมถึงการประกวด Young Designer อีกด้วย
รัฐบาลไทย-ข่าวทำเนียบรัฐบาล-“หมอชลน่าน” เผย 9 ปัจจัยส่งผลระบบสาธารณสุขไทย มุ่งวางนโยบายให้พร้อมรับมือความท้าทายด้านสุขภาพในอนาคต
วันอาทิตย์ที่ 11 กุมภาพันธ์ 2567
“หมอชลน่าน” เผย 9 ปัจจัยส่งผลระบบสาธารณสุขไทย มุ่งวางนโยบายให้พร้อมรับมือความท้าทายด้านสุขภาพในอนาคต
รัฐมนตรีว่าการกระทรวงสาธารณสุข เผย ปัจจัยทั้งด้านเศรษฐกิจ การเมือง โครงสร้างประชากร พฤติกรรมสุขภาพ โรค สิ่งแวดล้อม อาหาร การขนส่งและเทคโนโลยี เป็นปัจจัยสําคัญที่ส่งผลกระทบต่อระบบสาธารณสุขไทย
รัฐมนตรีว่าการกระทรวงสาธารณสุข เผย ปัจจัยทั้งด้านเศรษฐกิจ การเมือง โครงสร้างประชากร พฤติกรรมสุขภาพ โรค สิ่งแวดล้อม อาหาร การขนส่งและเทคโนโลยี เป็นปัจจัยสําคัญที่ส่งผลกระทบต่อระบบสาธารณสุขไทย ต้องมุ่งวางนโยบายให้ตอบสนองต่อประเด็นปัญหา เพื่อพร้อมรับมือความท้าทายด้านสุขภาพในอนาคตสร้างคุณภาพชีวิตที่ดีให้กับประชาชนและสร้างความมั่นคงทางสุขภาพในระยะยาว
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข กล่าวตอนหนึ่งในการบรรยายพิเศษให้กับนักศึกษาหลักสูตรธรรมาภิบาลทางการแพทย์สําหรับผู้บริหารระดับสูง รุ่นพิเศษ 1 และหลักสูตรประกาศนียบัตรผู้นําทางการแพทย์ รุ่นที่ 1 ในประเด็น “อนาคตระบบสาธารณสุขไทย” ระบุว่า การเปลี่ยนแปลงต่างๆ ที่เกิดขึ้นในสังคมไทยมีส่วนสําคัญต่อการเปลี่ยนแปลงของระบบสุขภาพไทยในอนาคต โดยปัจจัยสําคัญที่ส่งผลต่อการกําหนดระบบสาธารณสุขของไทย ได้แก่ 1.เศรษฐกิจ ปัญหาความเหลื่อมล้ํา และการเข้าถึงระบบบริการสุขภาพ 2.การเมือง ซึ่งจะมีผลต่อการกําหนดนโยบายประเทศ 3.ประชากร ที่มีปัญหาเด็กเกิดน้อย ด้อยคุณภาพ และการเข้าสู่สังคมสูงวัย ทําให้มีความเสี่ยงที่จะขาดแคลนแรงงานในอนาคต 4.ลักษณะพฤติกรรมของคนไทยและพฤติกรรมเสี่ยงทางสุขภาพ ที่เป็นสาเหตุส่วนหนึ่งของการป่วยด้วยโรคเรื้อรังและการเสียชีวิตก่อนวัยอันควร 5.โรคอุบัติใหม่ อุบัติซ้ํา โรคระบาด โดยเฉพาะพื้นที่ชายแดนซึ่งแต่ละแห่งมีบริบททางสุขภาพและการเกิดโรคระบาดที่แตกต่างกัน 6.สิ่งแวดล้อม 7.อาหารและเกษตรกรรม ความมั่นคงปลอดภัยทางอาหาร การเข้าถึงโภชนาการ และการใช้สารเคมีทางการเกษตร 8.การขนส่ง โดยเฉพาะเขตเมือง ที่มีปัญหาจราจรหนาแน่น เป็นสาเหตุของอุบัติเหตุและมลพิษทางอากาศ 9.เทคโนโลยี ซึ่งถือเป็นจุดเปลี่ยนสําคัญในการพัฒนาคุณภาพระบบบริการทางการแพทย์ให้ตอบสนองกับปัญหาและความต้องการของประชาชน
“อนาคตด้านสุขภาพของคนไทย ต้องมีการปรับเปลี่ยนระบบการแพทย์และสาธารณสุข โดยใช้พื้นที่เป็นฐานและยึดประชาชนเป็นศูนย์กลาง พร้อมกับพลิกโฉมการบริการเป็น Digital Health มีการเชื่อมโยงข้อมูลสุขภาพของหน่วยบริการต่างๆ เข้าด้วยกัน สามารถเข้ารับการรักษาได้ทุกที่ด้วยบัตรประชาชนใบเดียว ให้เป็นหลักประกันสุขภาพของประชาชนทุกคนทุกสิทธิ์การรักษา และเกิดความมั่นคงทางสุขภาพในระยะยาว” นายแพทย์ชลน่านกล่าว
นายแพทย์ชลน่านกล่าวต่อว่า การวางนโยบายการดําเนินงานของกระทรวงสาธารณสุข จึงมุ่งเน้นที่จะตอบสนองประเด็นปัญหาที่จะส่งผลกระทบต่อระบบสาธารณสุขและอนาคตของประเทศ อาทิ การลดลงของเด็กเกิดใหม่ สวนทางกับจํานวนผู้สูงอายุที่เพิ่มขึ้น ซึ่งกระทบต่อโครงสร้างประชากรไทย ก็มีการผลักดันนโยบายส่งเสริมการมีบุตรให้เป็นวาระแห่งชาติ แก้ไขกฎหมายต่างๆ เพื่อช่วยเหลือผู้มีบุตรยากให้เข้าถึงการรักษาด้วยเทคโนโลยีช่วยการเจริญพันธุ์ เป็นต้น รวมทั้งประเด็นปัญหาสําคัญอื่นๆ ทั้งด้านสุขภาพจิตและยาเสพติด เศรษฐกิจสุขภาพ (Healthy City Model) มะเร็งครบวงจร สถานชีวาภิบาล ทีมเชื่อมประสานใจ Care D+ โดยมีเป้าหมายให้พร้อมในการรับมือต่อความท้าทายด้านสุขภาพในอนาคต เพื่อสร้างคุณภาพชีวิตที่ดีให้กับประชาชนและสร้างความมั่นคงทางสุขภาพในระยะยาว
*********************************************** 11 กุมภาพันธ์ 2567
รัฐบาลไทย-ข่าวทำเนียบรัฐบาล-​“รัดเกล้า เผย ขอชวนคนไทยชูเกียรติ “วันหมอดินอาสา”   ย้ำรัฐบาลเห็นคุณค่าผู้เสียสละ หวังยกระดับสู่การเป็นผู้ผลิตและผู้ประกอบการ
วันอาทิตย์ที่ 11 กุมภาพันธ์ 2567
11/02/2567
​“รัดเกล้า เผย ขอชวนคนไทยชูเกียรติ “วันหมอดินอาสา”   ย้ํารัฐบาลเห็นคุณค่าผู้เสียสละ หวังยกระดับสู่การเป็นผู้ผลิตและผู้ประกอบการ
​“รัดเกล้า เผย ขอชวนคนไทยชูเกียรติ “วันหมอดินอาสา”   ย้ํารัฐบาลเห็นคุณค่าผู้เสียสละ หวังยกระดับสู่การเป็นผู้ผลิตและผู้ประกอบการ
วันที่ 11 กุมภาพันธ์ 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า กรมพัฒนาที่ดิน ได้กําหนดให้วันที่ 10 กุมภาพันธ์ของทุกปี เป็นวันหมอดินอาสา เพื่อเชิดชูเกียรติแก่หมอดินอาสาที่เสียสละทุ่มเททํางานเคียงคู่กับเจ้าหน้าที่กรมพัฒนาที่ดินและสร้างคุณประโยชน์ต่อสาธารณชนมาอย่างยาวนาน โอกาสนี้นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ได้มอบนโยบาย “วันหมอดินอาสากรมพัฒนาที่ดิน ปี 2567” ยืนยันว่า นายกรัฐมนตรี และรัฐมนตรีว่าการกระทรวงเกษตรและสหกรณ์ ตระหนักถึงความสําคัญต่อการเพิ่มผลผลิตเพื่อยกระดับรายได้ให้เกษตรกร จึงได้ส่งเสริมวิธีการใช้ปุ๋ยตามค่าวิเคราะห์ดินก่อนปลูกพืช ซึ่งจะช่วยให้เกษตรกรได้ใช้ปุ๋ยอย่างเหมาะสม ลดต้นทุน พร้อมทั้ง ส่งเสริมการใช้เทคโนโลยีมาช่วยจะสามารถแบ่งเบาภาระให้เกษตรกร เพื่อประหยัดค่าใช้จ่าย เพื่อลดภาวะสุ่มเสี่ยงจากการสัมผัสสารเคมี รวมถึงการผลักดันโครงการแผนที่เกษตรเพื่อการบริหารจัดการเชิงรุก (Agri-Map) เพื่อพัฒนาที่ดินให้เกิดศักยภาพสูงสุด ซึ่งจากนี้ไป กรมพัฒนาที่ดิน และหมอดินอาสา กว่า 7 หมื่นราย ถือเป็นกําลังซื้อจํานวนมากของประเทศ จะต้องผนึกกําลังร่วมมือกัน เพื่อสร้างเม็ดเงินให้เกิดขึ้น ต่อยอดไปสู่การค้าขายในประเทศที่หลากหลายมิติ เกิดความคล่องตัวมากยิ่งขึ้น และร่วมกันพัฒนาผืนแผ่นดินให้เกิดประโยชน์ เป็นความภาคภูมิใจให้หมอดินอาสาอยู่คู่กับคนไทย ช่วยเหลือเกษตรกร เพื่อให้มีชีวิตความเป็นอยู่ที่ดีขึ้น
“ดังนั้นขอชวนคนไทย ชื่นชมการทําหน้าที่ของ "หมอดินอาสา" ซึ่งถือเกษตรกรที่มีจิตสาธารณะ ช่วยเหลือเพื่อนเกษตรกรให้ก้าวไปสู่การทําการเกษตรแห่งอนาคต เช่นเดียวกับรัฐบาลที่พร้อมสนับสนุนการดําเนินโครงการนี้” นางรัดเกล้ากล่าว
รัฐบาลไทย-ข่าวทำเนียบรัฐบาล-”เกณิกา“ ปลื้ม รัฐบาล โดย รมว.ธรรมนัส แก้ปัญหาหนี้เกษตรกรพร้อมสร้างอาชีพ เพิ่มเงินในกระเป๋า มั่นใจเกษตรกรกินดี อยู่ดี อย่างยั่งยืน
วันอาทิตย์ที่ 11 กุมภาพันธ์ 2567
11/02/2567
”เกณิกา“ ปลื้ม รัฐบาล โดย รมว.ธรรมนัส แก้ปัญหาหนี้เกษตรกรพร้อมสร้างอาชีพ เพิ่มเงินในกระเป๋า มั่นใจเกษตรกรกินดี อยู่ดี อย่างยั่งยืน
”เกณิกา“ ปลื้ม รัฐบาล โดย รมว.ธรรมนัส แก้ปัญหาหนี้เกษตรกรพร้อมสร้างอาชีพ เพิ่มเงินในกระเป๋า มั่นใจเกษตรกรกินดี อยู่ดี อย่างยั่งยืน
วันที่ 11 ก.พ. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลภายใต้การนําโดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังได้ให้ความสําคัญ กับการแก้ไขปัญหาหนี้สินของประชาชน เช่นเดียวกับ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ก็ได้จริงจังที่จะเดินหน้าแก้ไขปัญหาหนี้ให้กับเกษตรกร พร้อมมุ่งมั่นที่จะช่วยเหลือให้เกษตรกรมีรายได้อย่างยั่งยืน
กระทรวงเกษตรและสหกรณ์ได้มี “โครงการสร้างอาชีพ สร้างรายได้เกษตรกรที่ได้รับการพักชําระหนี้” ซึ่งขยายมาจากนโยบายสําคัญ ของ รมว.ธรรมนัส โดยที่มาของโครงการ เมื่อวันที่ 26 กันยายน 2566 ครม.มีมติ เห็นชอบมาตรการพักชําระหนี้ให้กับลูกหนี้รายย่อยตาม เป็นระยะเวลา 3 ปี รวมถึงการพัฒนาศักยภาพเพื่อฟื้นฟูลูกหนี้ธนาคารเพื่อการเกษตรและสหกรณ์การเกษตร ผู้เข้าร่วมมาตรการพักชําระหนี้ดังกล่าว ภายใต้หลักการ “ตลาดนํานวัตกรรมเสริม เพิ่มรายได้” เพื่อลดภาระหนี้ให้แก่ลูกหนี้ ธ.ก.ส. ที่ได้รับ
ผลกระทบจากสถานการณ์การแพร่ระบาดของโควิด 19 สามารถเพิ่มโอกาสนําเงิน
ไปใช้ลงทุนปรับเปลี่ยนหรือขยายการประกอบอาชีพและฟื้นฟูศักยภาพตนเอง
โดยกลุ่มเป้าหมาย เป็นเกษตรกรและบุคคล ที่มีต้นเงินคงเป็นหนี้คงเหลือทุกสัญญารวมกัน ณ วันที่ 30 กันยายน 2566 ไม่เกิน 300,000 บาท และมีสถานะเป็นหนี้ปกติและหนี้ค้างชําระ (หนี้ 0-3 เดือน และหนี้ NPL) จํานวน 300,000 รายต่อปี (สะสม 3 ปี รวมจํานวนทั้งสิ้น 900,000 ราย)
โดยปัจจุบันมีลูกค้า ธ.ก.ส. ที่แสดงความประสงค์พักชําระหนี้แล้วจํานวน 1,735,081 ราย ซึ่งมีความพร้อมที่จะเข้าร่วมโครงการฟื้นฟูศักยภาพลูกค้าพักชําระหนี้ฯ จํานวน 908,300 ราย (ข้อมูลจาก ธ.ก.ส. ณ วันที่ 1 กุมภาพันธ์ 2567)
น.ส. เกณิกา กล่าวต่ออีกว่า รัฐบาลได้ให้ความสําคัญในการแก้ไขปัญหาปากท้องของพี่น้องประชาชน โดยเฉพาะพี่น้องเกษตรกร ที่รัฐบาลมุ่งส่งเสริมให้แข็งแรง และถือว่าเป็นกลุ่มที่มีความสําคัญในแง่ของการสร้างฐานะทางเศรษฐกิจประเทศอีกด้วย
รัฐบาลไทย-ข่าวทำเนียบรัฐบาล-ปลัดฯ จตุพร ลงพื้นที่แม่แจ่ม ติดตามการแก้ไขปัญหาที่อยู่ที่ทำกิน พร้อมเป็นสักขีพยานมอบสมุดประจำตัวแก่ราษฎรทั้ง 6 ตำบล
วันเสาร์ที่ 10 กุมภาพันธ์ 2567
ปลัดฯ จตุพร ลงพื้นที่แม่แจ่ม ติดตามการแก้ไขปัญหาที่อยู่ที่ทํากิน พร้อมเป็นสักขีพยานมอบสมุดประจําตัวแก่ราษฎรทั้ง 6 ตําบล
ปลัดฯ จตุพร ลงพื้นที่แม่แจ่ม ติดตามการแก้ไขปัญหาที่อยู่ที่ทํากิน พร้อมเป็นสักขีพยานมอบสมุดประจําตัวแก่ราษฎรทั้ง 6 ตําบล
ปลัดฯ จตุพร ลงพื้นที่แม่แจ่ม ติดตามการแก้ไขปัญหาที่อยู่ที่ทํากิน พร้อมเป็นสักขีพยานมอบสมุดประจําตัวแก่ราษฎรทั้ง 6 ตําบล
วันที่ 10 กุมภาพันธ์ 2567 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) มอบหมายให้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่ อ.แม่แจ่ม จ.เชียงใหม่ ติดตามผลการดําเนินงานแก้ไขปัญหาการอยู่อาศัยทํากิน และการป้องกันไฟป่าในพื้นที่ป่าสงวนแห่งชาติ ป่าแม่แจ่ม พร้อมเป็นสักขีพยานในการมอบสมุดประจําตัวให้แก่ราษฎรที่ได้รับการแก้ไขปัญหาการอยู่อาศัยทํากินในพื้นที่ป่าสงวนแห่งชาติ ป่าแม่แจ่ม ตามมติคณะรัฐมนตรี เมื่อวันที่ 26 พฤศจิกายน 2561 พื้นที่ลุ่มน้ําชั้นที่ 1 และ 2 ท้องที่อําเภอแม่แจ่ม จังหวัดเชียงใหม่ จํานวน 11,294 ราย เนื้อที่ 18,529 แปลง จาก นายสุรชัย อจลบุญ อธิบดีกรมป่าไม้ ให้กับผู้แทน 6 ตําบล ใน อ.แม่แจ่ม โดยมี นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ ตลอดจนหน่วยงานที่เกี่ยวข้อง ผู้นําองค์กรปกครองส่วนท้องถิ่น และประชาชนในพื้นที่ ร่วมเป็นสักขีพยาน ณ อบต. กองแขก อ.แม่แจ่ม จ.เชียงใหม่
ปลัด ทส. กล่าวว่า รัฐบาลนําโดย นายเศรษฐา ทวีสิน นายกรัฐมนตรี และ พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติ
และสิ่งแวดล้อม ได้ให้ความสําคัญกับการแก้ไขปัญหาที่ทํากินให้กับประชาชน โดยเฉพาะในพื้นที่ อ.แม่แจ่ม ถือเป็นหนึ่งในนโยบายสําคัญของกระทรวงฯ ต้องขอบคุณทุกภาคส่วน ทั้งภาครัฐ เอกชน และประชาชน ที่ร่วมแรงร่วมใจกันแก้ไขปัญหาใน อ.แม่แจ่ม ให้สําเร็จลุล่วง การมอบสมุดประจําตัวผู้อยู่อาศัยทํากินในพื้นที่ป่าสงวนแห่งชาติครั้งนี้ จะทําให้ประชาชนสามารถพัฒนาระบบสาธารณูปโภคขั้นพื้นฐานในพื้นที่ได้อย่างถูกต้องตามกฎหมาย เพื่อคุณภาพชีวิตที่ดีขึ้น และสิ่งที่อยากให้เกิดขึ้นต่อไปจากนี้ คือ ปฏิญญาว่าด้วยการบริหารจัดการแม่แจ่มโมเดล ที่จะนําแม่แจ่มไปสู่ความยั่งยืน ควบคู่กับการพัฒนาคุณภาพชีวิตของพี่น้องประชาชนในพื้นที่ต่อไป
รัฐบาลไทย-ข่าวทำเนียบรัฐบาล-’กองทุนหมู่บ้าน เชียงใหม่’ กำไรพุ่ง ‘พวงเพ็ชร’ แนะ ใช้เทคโนโลยี-คนรุ่นใหม่ เพิ่มศักยภาพ
วันอาทิตย์ที่ 11 กุมภาพันธ์ 2567
11/02/2567
’กองทุนหมู่บ้าน เชียงใหม่’ กําไรพุ่ง ‘พวงเพ็ชร’ แนะ ใช้เทคโนโลยี-คนรุ่นใหม่ เพิ่มศักยภาพ
’กองทุนหมู่บ้าน เชียงใหม่’ กําไรพุ่ง ‘พวงเพ็ชร’ แนะ ใช้เทคโนโลยี-คนรุ่นใหม่ เพิ่มศักยภาพ
วันที่ 11 กุมภาพันธ์ 2567 นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายจักรพล ตั้งสุทธิธรรม รองเลขาธิการนายกรัฐมนตรี ฝ่ายการเมือง นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี เดินทางลงพื้นที่ ต.ป่าบง อ.สารภี จ.เชียงใหม่ เพื่อติดตามการดําเนินงานของกองทุนหมู่บ้านไชยสถาน โดยมี นายวีรพงศ์ ฤทธิ์รอด รองผู้ว่าราชการจังหวัดเชียงใหม่ พร้อมด้วย คณะผู้บริหารส่วนราชการ และคณะกรรมการกองทุนหมู่บ้านไชยสถานร่วมต้อนรับ
กองทุนหมู่บ้านไชยสถาน มีสมาชิก จํานวน 251 คน จาก 119 ครัวเรือน มีคณะกรรมการบริหารจัดการกองทุนฯ จํานวน 9 คน โดยมี นางสาวบุษกร ก่ําศรี เป็นประธานกองทุนฯ ทางกองทุนฯ ปัจจุบันมีเงินทุนหมุนเวียนทั้งสิ้น 7,711,942 บาท ในส่วนของผลกําไรที่ได้จากการบริหารงานกองทุนและโครงการต่างๆ ได้นํามาจัดสรรโดยการสร้างระบบสวัสดิการและสาธารณประโยชน์ของหมู่บ้าน เช่น ทุนการศึกษาบุตรสมาชิกกองทุนเงินฌาปนกิจสงเคราะห์ให้แก่สมาชิกกองทุนค่ารักษาพยาบาลสมาชิก กองทุนทุนสาธารณประโยชน์ ซึ่งเป็นไปตามมติที่ประชุมของสมาชิกกองทุนฯ
จากรายงานการดําเนินงานของกองทุนฯ จ.เชียงใหม่ พบว่ามีกองทุนหมู่บ้านฯ มากถึง 2,146 กองทุน ครอบคลุม 25 อําเภอ แสดงให้เห็นถึงพลังสําคัญของชุมชนที่จะช่วยพัฒนาพื้นที่ จ.เชียงใหม่ ตามที่รัฐบาลตั้งเป้าไว้ ว่าจะทําให้เชียงใหม่เป็นเมืองท่องเที่ยวระดับโลก ช่วยดึงดูดนัดท่องเที่ยวและดึงรายได้เข้าประเทศ
สําหรับการเดินทางมาเยี่ยมกองทุนหมู่บ้านไชยสถานวันนี้ พบว่ากองทุนฯ มีความเข้มแข็ง มีการบริหารจัดการเงินทุนได้ดี มีเงินทุนหมุนเวียนจํานวนมากที่สามารถช่วยเหลือสมาชิกและชุมชน และยังนําไปพัฒนาชุมชนได้อีกหลายด้าน ทั้งนี้ ขอให้กองทุนฯ ปรับตัวต่อการเปลี่ยนแปลงปัจจุบัน โดยนําเอาเทคโนโลยีมาช่วยพัฒนาการดําเนินงานของกองทุนฯ และดึงคนรุ่นใหม่เข้ามามีส่วนร่วมในการพัฒนางานของกองทุนฯ เพื่อให้สามารถตอบโจทย์ได้ทุกกลุ่ม ทุกวัย
ก่อนเดินทางกลับ นางพวงเพ็ชรฯ พร้อมคณะได้เยี่ยมชมการดําเนินงานของสถาบันการเงินชุมชนบ้านไชยสถาน โดยได้เยี่ยมชมผลิตภัณฑ์ชุมชน รับฟังการดําเนินงานของธนาคารชุมชน ร่วมลงนามในสมุดเยี่ยม และถ่ายภาพเป็นที่ระลึกกับคณะกรรมการชุมชน
"รัฐบาลได้ให้ความสําคัญกับกองทุนหมู่บ้านและชุมชนเมือง ซึ่งถือเป็นฟันเฟืองหลักที่มีบทบาทต่อการพัฒนาประเทศ โดยแนวคิดริเริ่มของ พ.ต.ท.ทักษิณ ชินวัตร อดีตนายกรัฐมนตรี และสานต่อมายังยุคของ นางสาวยิ่งลักษณ์ ชินวัตร อดีตนายกรัฐมนตรี จนถึงปัจจุบันในยุครัฐบาลของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ยังคงชูกองทุนหมู่บ้านเป็นกลไกหลักที่ช่วยสร้างอาชีพ สร้างรายได้ให้ชุมชน" นางพวงเพ็ชร กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ 'ธรรมนัส' เดินหน้าพัฒนากว๊านพะเยาและหนองเล็งทราย เพิ่มประสิทธิภาพการบริหารจัดการน้ำสนับสนุนน้ำเพื่อการเกษตร และรองรับนักท่องเที่ยวที่จะเพิ่มขึ้นในอนาคต
วันอาทิตย์ที่ 11 กุมภาพันธ์ 2567
รัฐมนตรีเกษตรฯ 'ธรรมนัส' เดินหน้าพัฒนากว๊านพะเยาและหนองเล็งทราย เพิ่มประสิทธิภาพการบริหารจัดการน้ําสนับสนุนน้ําเพื่อการเกษตร และรองรับนักท่องเที่ยวที่จะเพิ่มขึ้นในอนาคต
รัฐมนตรีเกษตรฯ 'ธรรมนัส' เดินหน้าพัฒนากว๊านพะเยาและหนองเล็งทราย เพิ่มประสิทธิภาพการบริหารจัดการน้ําสนับสนุนน้ําเพื่อการเกษตร และรองรับนักท่องเที่ยวที่จะเพิ่มขึ้นในอนาคต
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามแผนการพัฒนากว๊านพะเยา ณ องค์การบริหารส่วนตําบลแม่ใส อ.แม่ใจ จ.พะเยา ซึ่งกระทรวงเกษตรและสหกรณ์ โดยกรมชลประทาน มีแผนในการขุดลอกตะกอนดินรอบกว๊าน เพื่อเพิ่มประสิทธิภาพการบริหารจัดการน้ําและสนับสนุนน้ําเพื่อการเกษตร อีกทั้งยังมีแนวทางในการพัฒนาถนนรอบกว๊านพะเยา และการจัดภูมิทัศน์บนพื้นที่ดินถม เพื่อรองรับนักท่องเที่ยวที่คาดว่าจะเพิ่มขึ้นในอนาคต ซึ่งการพัฒนาดังกล่าว นอกจากจะเป็นการพัฒนาด้านการเกษตรแล้ว ยังสามารถพัฒนาคุณภาพชีวิตให้กับพี่น้องชาวจังหวัดพะเยา ให้มีชีวิตความเป็นอยู่ที่ดีขึ้น ทั้งจากการมีอาชีพทางด้านการทําประมงแล้ว ยังสามารถพัฒนาในด้านการท่องเที่ยว อาหาร วัฒนธรรม เพื่อรอต้อนรับนักท่องเที่ยวที่จะหลั่งไหลเข้ามาท่องเที่ยวในจังหวัดพะเยาด้วย
จากนั้นรัฐมนตรีว่าการกระทรวงเกษตรและสหกรณ์ ได้ติดตามการพัฒนาแหล่งน้ําหนองเล็งทราย และแหล่งน้ําอื่น ๆ ในพื้นที่อําเภอแม่ใจ ณ เทศบาลตําบลบ้านเหล่า อ.แม่ใจ จ.พะเยา ซึ่งหนองเล็งทรายเป็นแอ่งน้ําธรรมชาติขนาดใหญ่ เป็นพื้นที่ต้นลําน้ําอิงก่อนไหลลงสู่กว๊านพะเยา มีพื้นที่รับน้ําฝนประมาณ 200 ตร.กม. ปริมาณน้ําท่าเฉลี่ย ปีละ 67.50 ล้าน ลบ.ม. ปัจจุบันมีสภาพตื้นเขินจากการตกจมของตะกอน รวมถึงมีความต้องการใช้น้ําที่เพิ่มขึ้น ทําให้มีปริมาณน้ําไม่เพียงพอต่อการผลิตน้ําประปาเพื่ออุปโภค-บริโภค ปีละ 720,000 ลบ.ม. และการเกษตรในช่วงฤดูแล้ง ประมาณ 10,000 ไร่ รวมไปถึงอุทกภัยในช่วงน้ําหลาก
กระทรวงเกษตรฯ โดยกรมชลประทานจึงมีเป้าหมายในการพัฒนาแหล่งเก็บกักน้ํา อาทิ การปรับปรุงและฟื้นฟูร่องน้ําเดิมให้มีขนาดกว้างขึ้น การเพิ่มประสิทธิภาพการกักเก็บน้ํา การฟื้นฟูแหล่งน้ํารองหนองเล็งทราย งานสถานีสูบน้ําด้วยไฟฟ้า และระบบระบายน้ําและทํานบดิน เป็นต้น ซึ่งจะสามารถเพิ่มปริมาณการเก็บกักได้จาก 9 ล้าน ลบ.ม. เป็น 23.733 ล้าน ลบ.ม. เพิ่มขึ้นถึง 14.733 ล้าน ลบ.ม. พื้นที่รับประโยชน์ 10,000 ไร่ นอกจากนี้ ยังมีแนวทางในการพัฒนาเป็นแหล่งสันทนาการ และแหล่งท่องเที่ยวหนองเล็งทรายหรือสวนสาธารณะต่อไป
รัฐบาลไทย-ข่าวทำเนียบรัฐบาล-มหาดไทยเผยข้อมูลทะเบียนราษฎร ณ สิ้นปี 66 มีคนไทย 66,052,615 คน ลดลง 37,860 คน เทียบกับปี 65
วันอาทิตย์ที่ 11 กุมภาพันธ์ 2567
11/02/2567
มหาดไทยเผยข้อมูลทะเบียนราษฎร ณ สิ้นปี 66 มีคนไทย 66,052,615 คน ลดลง 37,860 คน เทียบกับปี 65
มหาดไทยเผยข้อมูลทะเบียนราษฎร ณ สิ้นปี 66 มีคนไทย 66,052,615 คน ลดลง 37,860 คน เทียบกับปี 65
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า กรมการปกครอง กระทรวงมหาดไทย ได้รวบรวมจํานวนราษฎรตามหลักฐานการทะเบียนราษฎร ณ สิ้นปี 66 พบว่ามีจํานวนราษฎรทั่วประเทศ ทั้งสิ้น 66,052,615 คน ลดลงจากสิ้นปี 65 จํานวน 37,860 คน หรือลดลงร้อยละ 0.06 เป็นผู้มีสัญชาติไทย 65,061,190 คน ไม่มีสัญชาติไทย 991,425 คน โดยจากจํานวนทั้งหมดนี้เป็นราษฎรเพศชาย 32,224,008 คน และ เพศหญิง 33,828,607 คน
ทั้งนี้ จังหวัด/ท้องถิ่นรูปแบบพิเศษ ที่มีจํานวนราษฎรมากที่สุดคือ กรุงเทพมหานคร 5,471,588 คน และส่วนสมุทรสงคราม เป็นจังหวัดที่มีจํานวนราษฎรน้อยที่สุดคือที่ 187,993 คน
น.ส.ไตรศุลี กล่าวว่า สําหรับจังหวัด ที่มีจํานวนราษฎรตั้งแต่ 1 ล้านคนขึ้นไปมีทั้งหมด 20 จังหวัด และกรุงเทพมหานคร (รวม 21 จังหวัด/การปกครองท้องถิ่นรูปแบบพิเศษ) ตามลําดับ ดังนี้ 1)กรุงเทพฯ 5,471,588 คน 2)นครราชสีมา 2,625,794 คน 3)อุบลราชธานี 1,869,608 คน 4)เชียงใหม่ 1,797,074 คน 5)ขอนแก่น 1,779,373 คน 6)ชลบุรี 1,618,066 คน 7)บุรีรัมย์ 1,573,230 คน 8)อุดรธานี 1,558,528 คน 9)นครศรีธรรมราช 1,540,953 คน 10)ศรีสะเกษ 1,450,333 คน11)สงขลา 1,431,959 คน 12)สมุทรปราการ 1,372,970 คน 13)สุรินทร์ 1,367,842 คน 14)นนทบุรี 1,308,092 คน 15)เชียงราย 1,298,977 คน 16)ร้อยเอ็ด 1,284,836 คน 17)ปทุมธานี 1,219,199 คน 18)สกลนคร 1,142,657 คน 19)ชัยภูมิ 1,113,378 คน 20)สุราษฎร์ธานี 1,075,788 คน และ 21)นครสวรรค์ 1,021,883 คน
โฆษกกระทรวงมหาดไทย กล่าวว่า ทางด้านของข้อมูลทางปกครองทั่วประเทศ ณ วันที่ 31 ธ.ค. 66 กรมการปกครองรายงานว่า การปกครองส่วนภูมิภาค ทั่วประเทศไทยมีจํานวนจังหวัดทั้งหมด 76 จังหวัด 878 อําเภอ 7,255 ตําบล และ 75,142 หมู่บ้าน
สําหรับองค์กรปกครองส่วนท้องถิ่น มีจํานวนองค์การบริหารส่วนจังหวัด 76 แห่ง จํานวนเทศบาล 2,472 แห่ง (เทศบาลนคร 30 แห่ง เทศบาลเมือง 195 แห่ง และเทศบาลตําบล 2,247 แห่ง) องค์การบริหารส่วนตําบล 5,300 แห่ง และการปกครองท้องถิ่นรูปแบบพิเศษ 2 แห่ง (กรุงเทพมหานคร และ เมืองพัทยา)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่จังหวัดขอนแก่น มอบนโยบายการแก้ไขปัญหายาเสพติด พร้อมยกขอนแก่นโมเดล เป็นต้นแบบการแก้ไขปัญหายาเสพติดอย่างยั่งยืน
วันเสาร์ที่ 10 กุมภาพันธ์ 2567
10/02/2567
รัฐมนตรีว่าการกระทรวงยุติธรรม ลงพื้นที่จังหวัดขอนแก่น มอบนโยบายการแก้ไขปัญหายาเสพติด พร้อมยกขอนแก่นโมเดล เป็นต้นแบบการแก้ไขปัญหายาเสพติดอย่างยั่งยืน
รัฐมนตรีว่าการกระทรวงยุติธรรม ลงพื้นที่จังหวัดขอนแก่น มอบนโยบายการแก้ไขปัญหายาเสพติด พร้อมยกขอนแก่นโมเดล เป็นต้นแบบการแก้ไขปัญหายาเสพติดอย่างยั่งยืน
ในวันเสาร์ที่​ ๑๐ กุมภาพันธ์ ๒๕๖๗​ พันตํารวจเอก ทวี สอดส่อง รัฐมนตรีว่าการกระทรวงยุติธรรม ลงพื้นที่มอบนโยบายการแก้ไขปัญหายาเสพติดตามนโยบายรัฐบาล โดยมี นายยุทธพร พิรุณสาร รองผู้ว่าราชการจังหวัดขอนแก่น พร้อมด้วย​ พลตํารวจตรี อนุวัฒน์ สุวรรณภูมิ ผู้บังคับการตํารวจภูธรจังหวัดขอนแก่น หัวหน้าส่วนราชการ​ ผู้นําท้องถิ่น และกํานันผู้ใหญ่บ้าน เข้าร่วมประชุม​ ณ​ หอประชุมอเนกประสงค์ อําเภอหนองเรือ จังหวัดขอนแก่น
รัฐมนตรีว่าการกระทรวงยุติธรรม กล่าวว่า การดําเนินการแก้ปัญหายาเสพติด หากดูสถิติการจับกุมหรือสถิติการป้องกันปราบปรามการบําบัด จะพบว่า​ มีปริมาณเพิ่มขึ้นแสดงว่าการจับกุมมาก แต่สิ่งนี้ไม่ใช่ตัวชี้วัด โดยเป้าหมายตัวชี้วัด คือ การมีหมู่บ้าน/ชุมชน ปลอดภัยจากยาเสพติด โดยรัฐมนตรีว่าการกระทรวงยุติธรรม ได้กล่าวชื่นชมการทํางานของจังหวัดขอนแก่น โดยมีสามเสาหลักสําคัญ คือ​ ผู้ว่าราชการจังหวัด ผู้บังคับการตํารวจภูธร สาธารณสุขจังหวัด ผู้นําท้องที่ท้องถิ่น กํานันผู้ใหญ่บ้าน ที่ประสานการทํางานร่วมกันอย่างเข้มแข็ง จนเกิดเป็นขอนแก่นโมเดล เป็นจังหวัดต้นแบบการแก้ปัญหายาเสพติดแบบเบ็ดเสร็จ
ทั้งนี้​ การแก้ปัญหายาเสพติดเชิงรุก ถือเป็นกลไกสําคัญ เนื่องจากยาเสพติดไม่ได้ผลิตในประเทศไทย โดยแหล่งผลิตสําคัญอยู่ในพื้นที่สามเหลี่ยมทองคํา การสกัดกั้นปราบปรามต้นตอในประเทศเพื่อนบ้าน สิ่งที่ทางการทํา คือ​ การร่วมมือกับประเทศเพื่อนบ้าน​ การสกัดกั้นสารตั้งต้นและเคมีภัณฑ์ที่ผลิต และสกัดกั้นเส้นทางการลําเลียงยาเสพติดเข้ามาในประเทศทั้งทางภาคเหนือและภาคอีสาน ซึ่งหากชุมชนมีความตื่นตัว ช่วยกันแก้ปัญหายาเสพติดอย่างยั่งยืน โดยใช้กลไกของชุมชน โดยเฉพาะองค์กรปกครองส่วนท้องถิ่น รวมทั้งกํานัน ผู้ใหญ่บ้าน ที่จะรู้ถึงสภาพปัญหาในพื้นที่เป็นอย่างดี และจะต้องหางบประมาณในการสนับสนุนการดําเนินงานขององค์กรปกครองส่วนท้องถิ่น ซึ่งจะเป็นเสาหลักในการแก้ปัญหายาเสพติดต่อไป